ఎస్.ఆర్. విశ్వనాథ్

ఎస్.ఆర్. విశ్వనాథ్ కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు యలహంక శాసనసభ నియోజకవర్గం నుండి నాలుగుసార్లు ఎమ్మెల్యేగా ఎన్నికయ్యాడు.
రాజకీయ జీవితం 
విశ్వనాథ్ 1979లో రాష్ట్రీయ స్వయంసేవక్ సంఘ్ లో ముఖ్య శిక్షక్‌గా, 1980లో ఆర్ఎస్ఎస్ తాలూకా కార్యవాహక్‌గా చేరాడు. ఆయన 1985లో హిందుస్థాన్ ఏరోనాటిక్స్ లిమిటెడ్ (HAL)లో ఫ్లైట్ కంట్రోల్ టెక్నీషియన్‌గా పని చేశాడు. విశ్వనాథ్ 1988లో ఆర్ఎస్ఎస్ జిల్లా శారీరక్ ప్రముఖ్ గా నియమితుడయ్యాడు. ఆయన 1990లో అయోధ్యకు జరిగిన రామ రథయాత్ర, రామ జ్యోతి, రామ పాధుకే ఊరేగింపులలో పాల్గొన్నాడు. విశ్వనాథ్ 1989 నుండి 1991 వరకు బెంగుళూరు జిల్లా హిందూ జాగరణ వేదిక సంచాలక్ గా వ్యవహరించాడు.

విశ్వనాథ్ 1991లో భారతీయ జనతా పార్టీ ద్వారా రాజకీయాల్లోకి వచ్చి 1992 నుండి 1994 వరకు బెంగళూరు బిజెపి జిల్లా యువ మోర్చా ప్రధాన కార్యదర్శిగా, 1995 నుండి 1997 వరకు బిజెపి రాష్ట్ర యువమోర్చా కార్యదర్శిగా పని చేసి 1995లో హెసర్‌ఘట్ట నుంచి జిల్లా పంచాయతీకి పోటీ చేసి కేవలం 18 ఓట్ల తేడాతో ఓడిపోయాడు. ఆయన 2000లోహెసరఘట్ట జిల్లా పంచాయతీ ఎన్నికలలో గెలిచి, బెంగళూరు జిల్లాలో ఏకైక బిజెపి జిల్లా పంచాయతీ సభ్యుడిగా నిలిచాడు.

విశ్వనాథ్ 2007లో హిందూస్తాన్ ఏరోనాటిక్స్ లిమిటెడ్ (HAL) యూనియన్ అధ్యక్షుడిగా నియమితుడై ఆ తరువాత 2008 శాసనసభ ఎన్నికలలో యలహంక శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి బి చంద్రప్పపై 16,022 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికై  కెఎస్ఎస్ఐడిసి (కర్ణాటక రాష్ట్ర చిన్న పరిశ్రమల అభివృద్ధి కార్పొరేషన్ లిమిటెడ్) ఛైర్మన్‌గా పని చేశాడు. 

విశ్వనాథ్ 2013 శాసనసభ ఎన్నికలలో యలహంక శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి బి చంద్రప్పపై 18397 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయన 2018 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి ఎఎం హనుమంతెగౌడపై 42503 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు. 

విశ్వనాథ్ 2013 శాసనసభ ఎన్నికలలో యలహంక శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి బి. కేశవ రాజన్నపై 64,110 ఓట్ల మెజారిటీతో గెలిచి నాల్గొవసారి ఎమ్మెల్యేగా ఎన్నికయ్యాడు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2008 కర్ణాటక శాసనసభ్యులు
వర్గం:2013 కర్ణాటక శాసనసభ్యులు
వర్గం:2018 కర్ణాటక శాసనసభ్యులు
వర్గం:2023 కర్ణాటక శాసనసభ్యులు